Selvom kampen måtte afvikles i hagekorsets skygge, mødte 2.700 tilskuere op på Helsingør Stadion.

- Det var en god lejlighed til at vise patriotisme og lidt modstand mod besættelsesmagten, fortæller specialist i håndboldhistorie Thomas Ladegaard.

'Jernmanden' var Danmarks stjernespiller

Der var tale om såkaldt 'markhåndbold' - forløberen for den indendørs variant, vi kender i dag.

I 1943 kunne man spille begge dele, men først i 1950'erne begyndte indendørshåndbold at få overtaget. Det skete i takt med, at der blev bygget flere og flere sportshaller, og at der samtidigt blev sat fokus på folkesundhed via idræt.

Datidens Mikkel Hansen hed Svend Aage Madsen og var Danmarks store stjerne.